text: मुख्यमंत्री नीतीश कुमार ने कहा है कि हरिवंश जी को राज्यसभा का उपसभापति चुने जाने पर हार्दिक बधाई और शुभकामना | उन्होंने कहा है कि हरिवंश जी कलम के धनी हैं | पत्रकारिता के क्षेत्र में इनका अमूल्य योगदान रहा है | उपसभापति के रूप में उन्हें मिली नयी जिम्मेदारी के लिए हार्दिक बधाई और शुभकामनाएं |बिहार के उपमुख्यमंत्री सुशील कुमार मोदी ने हरिवंश को राज्यसभा के उपसभापति निर्वाचित होने पर हार्दिक बधाई दी है | पत्रकारिता से राजनीति में आये हरिवंश जेपी और चंद्रशेखर के सान्निध्य में रहे थे | उनके उप सभापति चुने जाने से बिहार और झारखंड का गौरव बढ़ा है |जदयू सांसद हरिवंश के उपसभापति बनने पर बिहार के लोक स्वास्थ्य अभियंत्रण मंत्री (पीएचईडी) मंत्री विनोद नारायण झा ने भी बधाई दी है | उन्होंने कहा है कि राज्यसभा में एनडीए बड़ी पार्टी है. कांग्रेस की रणनीति फेल हो गयी है | एनडीए एकजुट है |